యంగ్టైగర్ ఎన్టీఆర్ తాజాచిత్రం 'జై లవకుశ'. ఈ సినిమా (సెప్టెంబర్ 21) అనగా రేపు ప్రేక్షకుల ముందుకు వస్తోంది. దీంతో ప్రస్తుతం టాలీవుడ్లో ఎక్కడ చూసినా ఈ సినిమా గురించే చర్చలు వినిపిస్తున్నాయి. బాబీ దర్శకత్వంలో ఎన్టీఆర్ ఆర్ట్స్ బ్యానర్పై నందమూరి కళ్యాణ్రామ్ నిర్మాతగా తెరకెక్కిన ఈ చిత్రంలో ఎన్టీఆర్ సరసన రాశిఖన్నా, నివేద థామస్ జతకట్టారు. కాగా సినిమాలో ఎన్టీఆర్ మొట్టమొదటిసారి త్రిపాత్రాభినయంతో దర్శనమిస్తుండటం అభిమానుల్లో ఉన్న ఆసక్తిని రెట్టింపుచేస్తోంది.ఎన్టీఆర్ చేస్తున్న 'జై', 'లవ', 'కుశ' అనే మూడు పాత్రల్లో ముఖ్యంగా 'జై' పాత్ర అత్యంత కీలకంగా ఉండబోతుందని, సినిమాను మలుపు తిప్పే పాత్ర ఇదేనని చిత్రవర్గాల సమాచారం. ఈ పాత్రలో ఎన్టీఆర్ నత్తితో, నటనతో అదరగొట్టేస్తాడని అంటున్నారు. 'జై' స్టేజ్లపై నాటకాలు వేస్తుంటాడని, అందులో భాగంగా రావణాసురిడి పాత్రలో కనిపించి ప్రేక్షకులకు కనువిందు చేస్తాడని తెలిసింది. ఇక మరో రెండు పాత్రల్లో 'లవ' అతిమంచితనంతో డీసెంట్ గా.. 'కుశ' అల్లరి వేషాలతో తుంటరిగా.. కనిపిస్తాడని సమాచారం. కాగా జై, లవ, కుశ  ఈ మూడు పాత్రల కలయికతోనే సినిమా పరిపూర్ణమైందని ఎన్టీఆర్ ఇటీవల ఓ ఇంటర్వ్యూలో పేర్కొన్నారు. త్రిపాత్రాభినయంలో వెండితెరపై ఎన్టీఆర్ నటనా ప్రతిభ చూసేందుకు సమయం మరీ దగ్గరపడటంతో నందమూరి అభిమానుల్లో ఉత్సాహం ఉరకలేస్తోంది.
yangtaigar ntr tajachitram 'jai lavakusa'. ee sinima (september 21) anagaa repu prekshakula munduku vastondi. deentho prastutam talivudlo ekkada chusina ee sinima gurinche charchalu vinipistunnaayi. babi darsakatvamlo ntr arts banarpai nandamuri kalyanram nirmaatagaa terakekkina ee chitramlo ntr sarasana rasikhanna, niveda thamas jatakattaaru. kaga cinemalo ntr mottamodatisaari tripaatraabhinayamtho darsanamistundatam abhimaanullo unna aasaktini rettimpuchestondi.ntr chestunna 'jai', 'lava', 'kusha' ane moodu paatrallo mukhyamgaa 'jai' paatra atyanta keelakamgaa undabotundani, sinimaanu malupu tippe paatra idenani chitravargaala samacharam. ee paatralo ntr nattito, natanatho adaragottestaadani antunnaru. 'jai' stagelapai naatakaalu vestuntaadani, andulo bhagamga ravanasuridi paatralo kanipinchi prekshakulaku kanuvindu chestadani telisindi. ika maro rendu paatrallo 'lava' atimanchitanamto desent gaa.. 'kusha' allari veshaalatho tuntarigaa.. kanipistaadani samacharam. kaga jai, lava, kusha  ee moodu paatrala kalayikathone sinima paripuurnamaindani ntr iteevala oo interviewlo perkonnaru. tripaatraabhinayamlo venditerapai ntr natana pratibha chusenduku samayam mari daggarapadatamto nandamuri abhimaanullo utsaaham urakalestondi.